सचिन के शतक का इंतजार जारी...  
तीसरे टेस्ट की पहली पारी में जब सचिन बल्लेबाजी करने आए तो सबको इंतजार था कि शायद सचिन शतक लगाएंगे लेकिन ऐसा हो नहीं पाया।
मास्टर ब्लास्टर सचिन तेंदुलकर के 100वें शतक का इंतजार अब और लंबा हो गया है। तीसरे टेस्ट की पहली पारी में जब सचिन बल्लेबाजी करने आए तो सबको इंतजार था कि शायद सचिन शतक लगाएंगे क्योंकि नॉटिंघम टेस्ट की दूसरी पारी में वो फॉर्म में दिख रहे थे लेकिन ऐसा हो नहीं पाया। स्टुअर्ट ब्रॉड की स्विंग होती गेंद पर सचिन बाहर निकले और एज लगाकर गेंद सीधे तीसरी स्लिप पर खड़े जेम्स एंडरसन के हाथों में गई और फैन्स की सभी उम्मीदों पर पानी फिर गया। टीम इंडिया मुश्किल में थी और सचिन के आउट होते ही टीम को बड़ा झटका लगा।